Komission asetus (EY) N:o 1112/97, annettu 18 päivänä kesäkuuta 1997, naudanliha-alan poikkeuksellisista markkinatukitoimenpiteistä Irlannissa päätöksen 97/312/EY soveltamiseksi



Virallinen lehti nro L 162 , 19/06/1997 s. 0017 - 0019



KOMISSION ASETUS (EY) N:o 1112/97, annettu 18 päivänä kesäkuuta 1997, naudanliha-alan poikkeuksellisista markkinatukitoimenpiteistä Irlannissa päätöksen 97/312/EY soveltamiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 23 artiklan, sekä katsoo, että päätöksessä 97/312/EY (3) komissio hyväksyy Irlannin esittämän suunnitelman, BSE:tä koskevat toimenpiteet täytäntöön pantaviksi kyseisessä jäsenvaltiossa, suunnitelman pääkohdat ovat BSE-tartunnan saaneeksi epäiltyjen eläinten pakollinen teurastus ja hävittäminen, ja jos tauti on varmistettu, kaikkiin sellaisiin karjoihin kuuluvien eläinten teurastus ja hävittäminen, joissa on esiintynyt BSE-tapauksia, sekä sellaisten eläinten tunnistaminen, jotka ovat altistuneet samoille riskeille kuin tartunnan saaneet eläimet, nämä toimenpiteet merkitsevät markkinoiden vakavaa häiriintymistä Irlannissa; tämän vuoksi on tarpeen toteuttaa poikkeuksellisia toimenpiteitä näiden markkinoiden tukemiseksi; on tarpeen ottaa käyttöön yhteisön yhteisrahoittama järjestelmä, jossa Irlannille annetaan lupa ostaa kyseiset eläimet teurastettaviksi ja myöhemmin hävitettäviksi, olisi säädettävä mahdollisuudesta tehdä laboratoriotutkimus osalle teurastettujen eläinten aivoista ja käyttää rajoitettua määrää eläimiä tutkimus- tai koulutustarkoituksiin, on aiheellista myöntää yhteisön rahoitusta 70 prosenttia siitä ostohinnasta, jonka Irlanti maksaa jokaisesta tämän asetuksen perusteella hävitetystä eläimestä, eläinten markkina-arvon määrittelemiseksi Irlannin on laadittava järjestelmä, jonka avulla voidaan taata jokaisen eläimen tasapuolinen ja puolueeton arviointi, on tarpeen vahvistaa, että kyseiset eläimet teurastetaan ja hävitetään terveyttä vaarantamattomalla tavalla; tuottajille maksettavan määrän tarkoituksena on korvata se, että he eivät myy kyseisiä eläimiä; eläinten pitäminen kaupan on tämän vuoksi kiellettävä; tämän vuoksi on tarpeen täsmentää edellytykset näiden eläinten hävittämiselle ja Irlannin viranomaisten suorittamalle valvonnalle, jotta vältetään tämän asetuksen perusteella teurastettujen eläinten sekoittuminen eläimiin, jotka eivät kuulu tämän asetuksen soveltamisalaan, ja jotta eläinten tunnistuksessa ei tapahdu virheitä, eläimet on pidettävä erillään teurastamon eläinsuojissa sekä itse teurastamossa, on säädettävä komission asiantuntijoiden mahdollisuudesta tarkastaa täsmennettyjen edellytysten noudattaminen, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Irlannin toimivaltaisille viranomaisille annetaan lupa ostaa Irlannin alueella sijaitsevilla tiloilla olevat nautaeläimet, joissa ei ole ilmennyt BSE:n kliinisiä oireita ja jotka teurastetaan päätöksellä 97/312/EY hyväksytyn Irlannin esittämän hävittämissuunnitelman mukaisesti. 2. Edellä 1 kohdassa tarkoitetut eläimet on teurastettava erityisesti tätä tarkoitusta varten nimetyissä teurastamoissa. Päät, sisäelimet ja ruhot on värjättävä pysyvällä tavalla. Värjätty aines on kuljetettava sinetöidyissä kuljetusastioissa erityisen valtuutuksen saaneisiin renderointilaitoksiin hävitettäväksi siten, että mikään osa aineksesta ei joudu markkinoille. Mikään osa edellä mainituista eläimistä ei saa joutua ihmisten tai eläinten ravintoketjuun, eikä näitä osia saa käyttää kosmeettisiin tai farmaseuttisiin tuotteisiin. Irlannin toimivaltaisen viranomaisen edustajan on oltava pysyvästi läsnä edellä tarkoitetuissa teurastamoissa kyseisten toimien valvomiseksi. Eläimet on tarvittavan valvonnan alaisena heti kuljetettava renderointilaitokseen käsiteltäviksi ja hävitettäviksi sen jälkeen, kun ne on teurastettu erityisesti tätä tarkoitusta varten nimetyissä teurastamoissa. Sen estämättä, mitä ensimmäisessä alakohdassa säädetään, Irlannin toimivaltainen viranomainen voi sallia eläimen teurastamisen maatilalla, jos nykyinen eläinten hyvinvointia koskeva käytäntö tätä vaatii. Sen estämättä, mitä ensimmäisessä alakohdassa säädetään, 1 kohdassa tarkoitettujen eläinten nahkoja ei tarvitse värjätä tai tuhota edellyttäen, että nahat on käsitelty siten, että niitä voidaan käyttää ainoastaan nahantuotantoon. 3. Edellä 2 kohdassa tarkoitetut teurastamot on järjestettävä ja niitä on johdettava tavalla, jolla varmistetaan, että: a) yksikään nautaeläin, jonka teurastamisesta saatava tuote on tarkoitettu ihmis- tai eläinravinnoksi, ei saa olla läsna teurastamossa, kun eläimiä teurastetaan tämän asetuksen perusteella, b) jos tämän asetuksen perusteella teurastettavia eläimiä on tarpeen pitää eläinsuojassa, ne on pidettävä erillään eläimistä, jotka on tarkoitus teurastaa ihmis- tai eläinravinnoksi, ja c) jos tämän asetuksen perusteella teurastetuista eläimistä saatavia tuotteita on tarpeen varastoida, tällaisen varastotilan on oltava erillään varastotilasta, jota käytetään ihmis- tai eläinravintoa varten tarkoitettujen lihan tai muiden tuotteiden varastoimiseen. 4. Irlannin toimivaltainen viranomainen: a) voi saada luvan teurastettujen eläinten aivoista otetun näytteen laboratoriotutkimukseen ennen aivojen käsittelyä ja hävittämistä, sen estämättä, mitä 1 kohdassa säädetään, b) voi saada luvan käyttää rajoitettua määrää eläimiä tutkimus- ja opetustarkoituksiin ennen eläinten käsittelyä ja hävittämistä, c) suorittaa tarvittavat hallinnolliset tarkastukset ja valvoo paikalla tehokkaasti 2 ja 3 kohdassa tarkoitettuja toimia, ja d) valvoo näitä toimia usein tapahtuvien tarkastusten avulla, joista ei ilmoiteta etukäteen, erityisesti sen varmistamiseksi, että kaikki aines on hävitetty tehokkaasti. Nämä tarkastuksien ja valvonnan tulokset on annettava komission käyttöön pyydettäessä. 2 artikla 1. Irlannin toimivaltaisen viranomaisen 1 artiklan 1 kohdan perusteella tuottajille tai heidän edustajilleen maksaman korvauksen on oltava yhtä suuri kuin kyseisen eläimen se objektiivinen markkina-arvo Irlannissa, joka perustuu Irlannin toimivaltaisen viranomaisen hyväksymään puolueettomaan arviointijärjestelmään. 2. Yhteisö maksaa 70 prosenttia toimivaltaisen viranomaisen kutakin 1 artiklan säännösten mukaisesti hävitettyä eläintä kohti maksamasta ostohinnasta. 3. Sovellettava muuntokurssi on kyseessä olevan eläimen ostokuukauden ensimmäisenä päivänä voimassa oleva maatalouskurssi. 3 artikla Irlannin on toteutettava kaikki mahdolliset toimenpiteet tämän asetuksen säännösten täydellisen noudattamisen varmistamiseksi. Sen on ilmoitettava komissiolle niin pian kuin mahdollista toteuttamansa toimenpiteet sekä kaikki näiden toimenpiteiden muutokset. 4 artikla Irlannin toimivaltaisen viranomaisen on: a) ilmoitettava komissiolle heti joka kerta, kun päätöksen 97/312/EY mukaisesti hyväksyttyä suunnitelmaa sovelletaan: tämän asetuksen perusteella edellisellä viikolla - teurastettaviksi valittujen eläinten lukumäärä, - teurastettujen eläinten lukumäärä, - teurastettujen eläinten keskimääräinen markkinahinta; b) laadittava yksityiskohtainen kertomus 3 artiklassa tarkoitettujen toimenpiteiden perusteella toteutetuista valvontatoimenpiteistä ja toimitettava tämä kertomus komissiolle neljännesvuosittain. 5 artikla Komission asiantuntijat suorittavat tarvittaessa yhdessä jäsenvaltioiden asiantuntijoiden kanssa yhteistyössä Irlannin toimivaltaisen viranomaisen kanssa paikalla tehtävät tarkastukset tämän asetuksen kaikkien säännösten noudattamisen varmistamiseksi, sanotun kuitenkaan rajoittamatta neuvoston asetuksen (ETY) N:o 729/70 (4) 9 artiklan soveltamista. 6 artikla Tämän asetuksen perusteella toteutettuja toimenpiteitä pidetään asetuksen (ETY) N:o 729/70 3 artiklassa tarkoitettuina interventiotoimenpiteinä. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä huhtikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 296, 21.11.1996, s. 50 (3) EYVL N:o L 133, 24.5.1997, s. 38 (4) EYVL N:o L 94, 28.4.1970, s. 13